kardosdrur/scandi-wiki huggingface dataset:
Cirkus Børnerock

Cirkus Børnerock er en dansk dokumentarfilm fra 1982, der er instrueret af Laus Bengtsson og Ebbe Preisler.

Handling 
Som et nyt ungdomsoprør gror tusinder af rockgrupper frem i garager og kældre overalt i Danmark. Ved en festival i Cirkusbygningen i København i februar 1981 optrådte disse 10-15 årige for mange tusinde jævnaldrende. Filmen tegner et tidsbillede af en generation af unge, der er født og opvokset under ungdomsoprøret.

Referencer

Eksterne henvisninger 
 

Danske film fra 1982

Dokumentarfilm fra Danmark
Ngoma i Tanzania

Ngoma i Tanzania er en film instrueret af Henny Hammershøj.

Handling 
Som mange udviklingslande står Tanzanias befolkning i konflikten mellem at overtage den vestlige kultur eller bevare deres egne kulturelle rødder: Musik, sang og dans, som med et ord kaldes NGOMA. Ngoma er ensbetydende med fest. Hvordan overlever den traditionelle kultur i konkurrence med vestlig kultur? Hvad gør uddannelsessystemet for at bevare traditionerne?

Referencer

Eksterne henvisninger 
 

Danske film fra 1984

Tanzania
Dokumentarfilm fra Danmark
Blonde (film fra 1998)

Blonde er en film instrueret af Annika Lundgren.

Handling 
Som så mange andre kunstnere i sin generation har Annika Lundgren udfoldet sig i det brede felt af udtryksformer, der almindeligvis kaldes installationskunst. Både i disse værker, og specifikt i sit videoarbejde, har Annika Lundgren søgt mod det spændingsfelt, hvor den enkelte (kunstner) agerer inden for en bredere social ramme, der fastlægger adfærdsmønstre og handlingsstrategier. Blonde er et rastløst sindbillede på bestræbelsen på at finde mening i socialitetens labyrint.

Referencer

Eksterne henvisninger 
 

Danske film fra 1998
Dokumentarfilm fra Danmark
Nærvær (film)

Nærvær (originaltitel  Närvarande) er en film instrueret af Jan Troell.

Handling 
Som tidligere jazztrommeslager havde den svenske fotograf Georg Oddner rytme og timing i blodet, inden han begyndte at fastfryse øjeblikke i billeder. Efter et ophold som elev hos Richard Avedon i New York i 1950 blev fotografiet hans altoverskyggende lidenskab, men erkendelsen af rytmen som forudsætning for form og komposition slap han aldrig: "Alle kan slå takt, nogle få kan få det til at leve", siger han i dette intime portræt lavet af kollegaen Jan Troell. Filmen former sig som en rejse rundt til de steder, der har haft betydning i Oddners liv og virke, ikke mindst Estland og USA. Undervejs deler han ud af sit kunstsyn, der er tilegnet gennem et langt liv. At skabe, siger han, handler om at iagttage og være nærværende. At lade livets egen komposition tale.

Referencer

Eksterne henvisninger 
 

Danske film fra 2003
Film fra Danmark (administrationskategori)
Dokumentarfilm fra Sverige
Dokumentarfilm fra Danmark
Svenske film fra 2003
Venter på livet

Venter på livet er en film instrueret af Dan Säll.

Handling 
Som ti-årig håbede han på at blive 15 år, så han kunne få lov at køre knallert. Da det mål var nået, drømte han om at blive 18 og få kørekort. Brian Baagø Beck blev født med cystisk fibrose, en arvelig og livstruende sygdom, der nedbryder lungerne og fordøjelsessystemet. Ved filmens start er han 33, og kameraet følger Brian og hans familie, venner og medpatienter gennem tre år. Det er en usentimental beretning om op- og nedture, om en stærk livsvilje, men især om den svære uvished og frustrerende ventetid. Filmen berører spørgsmålet om organdonation, for Brian Beck har i årevis ventet på en lungetransplantation, der kan give ham et nyt liv.

Referencer

Eksterne henvisninger 
 

Danske film fra 1999

Dokumentarfilm fra Danmark
Thule - Polareskimoernes Land

Thule - Polareskimoernes Land er en film instrueret af Mogens Holm.

Handling 
Sommerteltet bygges - Behandling af sælskind - Forarbejdning af hvalrostand til harpunspidser - Fremstilling af fangstrem af remmesælens skind - Fangst af søkonger - Behandling af fangsten - Jagt på hvalros fra kajak - Bygning af et snehus - Kørsel med hundeslæde - En fanget hvalros slæbes på land - Hundene fodres.

Referencer

Eksterne henvisninger 
 

Danske film fra 1943

Film om Grønland
Dokumentarfilm fra Danmark
Songs for Alexis

Songs for Alexis er en film instrueret af Elvira Lind.

Handling 
Songs for Alexis er en tidløs kærlighedshistorie om to amerikanske teenageres kamp for at få hinanden og finde deres identitet i en voksen verden. Den 18-årige Ryan er en talentfuld musiker, der for fire år siden sprang ud som transkønnet og begyndte sin snørklede transformation fra pige til dreng. Ryan har forelsket sig vildt i den smukke, gådefulde 16-årige Alexis. Hendes forældres holdning til deres forhold tvinger Alexis til at vælge mellem sin familie og en usikker fremtid med manden, hun elsker.

Referencer

Eksterne henvisninger 
 

Danske film fra 2014

Film fra Danmark (administrationskategori)
LGBT-relaterede film fra Danmark
Dokumentarfilm fra Danmark
Jeg var gul

Jeg var gul er en dansk dokumentarfilm fra 1972, der er instrueret af Jørgen Lyd Nielsen, Steen Lange og Steen Mayne.

Handling 
Sporvognswestern fra Linje 5's sidste tur i april 1972. Alt i alt har København mistet nogle meget fornemme transportmidler, og dette tab lader sig ikke erstatte uden videre... Det er en gåde, hvordan man har tilladt embedsmænd og politikere at forvalte byens fælles ejendom så talentløst, som det er sket med udryddelsen af disse for København så typiske og fine, gule sporvogne.

Referencer

Eksterne henvisninger 
 

Danske film fra 1972

Sporvogne
Dokumentarfilm fra Danmark
Spøgelsespigen

Spøgelsespigen er en film instrueret af Dorte Kindberg.

Handling 
Spøgelsespigen er en gyserfilm baseret på virkelige optagelser, som tre drenge lavede fastelavnsnat 2005. De opsøgte et forladt hus, hvor en 4-årig pige ifølge rygtet spøger, efter at hun blev druknet af sin far i badekaret. Da drengene efter besøget i huset ser optagelserne igennem, træder omridset af en lille piges ansigt pludselig tydeligt frem fra skyggerne ... »Spøgelsespigen« er produceret til viral distribution primært på Internettet og mobiltelefoner.

Referencer

Eksterne henvisninger 
 

Danske film fra 2008

Kortfilm fra Danmark
En del af Danmark

En del af Danmark er en dansk dokumentarfilm fra 1952, der er instrueret af Jesper Tvede.

Handling 
Statsminister Erik Eriksen opfordrer til at yde bidrag til folkegaven til kong Frederiks og dronning Ingrids fond til bekæmpelse af tuberkulosen på Grønland. Filmen viser den grønlandske natur og skildrer de vanskelige vilkår, som befolkningen lever under, sådan som kongeparret oplevede det i sommeren 1952.

Referencer

Eksterne henvisninger 
 

Danske film fra 1952

Dokumentarfilm fra Danmark
Film om Grønland
Uffes rum

Uffes rum er en film instrueret af Fritz Hartz.

Handling 
Stedet er Københavns gader og parker. Tiden sidst i halvfemserne. Her lever posemanden Uffe. Med alle sine ejendele i plastikposer bundet fast på en indkøbsvogn fra Netto gennemtraver han hver dag sit byområde. Ved sengetid søger han mod en af parkerne, og der indretter han sig på en bænk. Uffe var med sin overlæssede Nettovogn i over 20 år en fast del af det københavnske gadebillede. Filmen er et poetisk øjebliksbillede af Københavns indre by med Uffe som gennemgående figur. Se fortsættelsen af Uffes historie i »Himmelen er mit tag«.

Referencer

Eksterne henvisninger 
 

Danske film fra 1998

Eksperimentalfilm fra Danmark
Stella D. Lux

Stella D. Lux er en film instrueret af Carsten Sparwath.

Handling 
Stella d. Lux ankommer i Kastrup Lufthavn fra det store udland. Hun er turist i København for første gang, men hendes kuffert bliver stjålet. Alene, fremmed i en fremmed by uden sine ejendele, skræmmer hende dog ikke. Hun er en optimistisk queen og fester sorgerne af sig, til hun går til grunde i sin groteske skønhed.

Referencer

Eksterne henvisninger 
 

Danske film fra 1995

Eksperimentalfilm fra Danmark
1. Riga, foråret 1990

1. Riga, foråret 1990 er en film instrueret af Helle Poulsen.

Handling 
Stemninger fra et land i bevægelse og et mediecenter i Sovjetunionen.

Referencer

Eksterne henvisninger 
 

Letland
Danske film fra 1991
Dokumentarfilm fra Danmark
Et billede

Et billede er en dansk eksperimentalfilm fra 1977, der er instrueret af Lejf Marcussen.

Handling 
Stillbilleder af Fugleøen i Sortedamssøen i København, set i samme position fra et vindue året rundt. Billederne toner umærkeligt over i hinanden, ledsaget af enkelte reallyde og med Mahlers 1. symfoni som underlægningsmusik.

Referencer

Eksterne henvisninger 
 

Danske film fra 1977

Eksperimentalfilm fra Danmark
Sprængning af Træer i Dyrehaven

Sprængning af Træer i Dyrehaven er en film instrueret af Peter Elfelt.

Handling 
Store træer i Dyrehaven fældes ved sprængning, for at gøre plads til udstykning.

Referencer

Eksterne henvisninger 
 

Danske film fra 1907

Dyrehaven
Stumfilm fra Danmark
Min min

Min min er en film instrueret af Kaspar Astrup Schröder.

Handling 
Storm er 2 år og skal være storebror inden længe. Indtil nu har mor og far fyldt hans verden med ham selv i centrum. Storm ved ikke hvad der venter, og bolden i mors mave ligner ikke en baby. Storm leger med sine klodser som han plejer og får stadig mors og fars udelte opmærksomhed. Så fødes lillebror og pludselig er der kommet noget i vejen. Storm reagerer og vil have sin mor, men hun er optaget af babyen. Storm bliver vred og i børnehaven kommer han op at slås og hjemme larmer lillebror. Alt er forandret og det er ikke let at dele sin mor med nogen. Langsomt begynder Storm alligevel at få øje for lillebror og han opdager at Lillebror kan bruges til noget. Storm bliver til sidst rigtig glad for ham og bliver til storebror.

Referencer

Eksterne henvisninger 
 

Danske film fra 2011

Børnefilm fra Danmark
Mennesker I Kina

Mennesker I Kina er en film instrueret af Svend Heering.

Handling 
Strandtur, skovtur, togrejse. Almindelige bykinesere når de holder fri.

Referencer

Eksterne henvisninger 
 

Danske film fra 1984

Kina
Dokumentarfilm fra Danmark
Gennem medmenneskelighed til fred

Gennem medmenneskelighed til fred er en dansk dokumentarfilm fra 1969, der er instrueret af Svend Aage Lorentz.

Handling 
Støtte til verden nødlidende ved hjælp af Røde Kors frimærker. Filmen beretter om luftbroen til Biafra i den nigerianske borgerkrig og viser det store nødhjælpsarbejde, der redder millioner af menneskeliv, men stadig ikke er omfattende nok. Filmen viser de godt hundrede danske børn på astmahjemmet i Norge, men titusinde danske børn med astma mangler stadig den nødvendige hjælp. Vietnamkrigen og behovet for nødhjælp til den krigshærgede befolkning. Etableringen af et hospital i det tidligere belgiske Congo. Og sluttelig hjælpearbejde i Grønland.

Referencer

Eksterne henvisninger 
 

Danske film fra 1969

Dokumentarfilm fra Danmark
Staalvand

Staalvand er en film instrueret af Mathias Laisbo.

Handling 
Staalvand er et projekt, hvis væsentligste elementer er en musik-teater opsætning, en koncert, en video og et hørespil. Dette er videoen.

Referencer

Eksterne henvisninger 
 

Danske film fra 1993
Dokumentarfilm fra Danmark
Heaven cries for no one

Heaven cries for no one er en dansk dokumentarfilm fra 1988, der er instrueret af Leif Andruszkow.

Handling 
Sub-pop-video performed med Andruszkow & The Act. Ideen er at arbejde visuelt med hvide flader og enkle klare farver, der samkopieres. I optagelserne er overbelysning brugt som basiseffekt. I teksten græder himlen over, at folk forurener verden, men den græder forgæves - for ingen bemærker det.

Referencer

Eksterne henvisninger 
 

Danske film fra 1988

Dokumentarfilm fra Danmark
Portræt af Nizamuddin

Portræt af Nizamuddin er en film instrueret af Jeppe Toubro, Jonas Stampe.

Handling 
Sufi-helgenen Nizamuddin er levende, selvom selv om han blev lagt i sit gravkammer i 1325. Det forklarer den store søgning af pilgrimme til Nizamuddins hof, fordi ingen jo vil søge til en død konges hof. Filmen tager os med ind i dette forunderlige tempel til dens gamle helgens ære.

Referencer

Eksterne henvisninger 
 

Danske film fra 2009

Oplysningsfilm fra Danmark
Sukkerrør på Hawaii

Sukkerrør på Hawaii er en film instrueret af Hakon Mielche.

Handling 
Sukkerrør hører blandt de største græsser, idet stråene bliver 2-4 meter høje og indtil 5 cm tykke. Stænglerne er fyldt med en slags marv, hvori ledningsstrengene løber, og i dette væv opbevares plantens forråd af sukkerstoffer til brug under blomstringen og frugtmodningen.

Referencer

Eksterne henvisninger 
 

Danske film fra 1954

Dokumentarfilm fra Danmark
Sukkerrør
Film fra Galathea 2
Teatret i de grønne bjerge

Teatret i de grønne bjerge er en film instrueret af Jørgen Leth.

Handling 
Super 8-optagelser fra en rejse i Laos, som uredigeret blev vist i eksperimentalmiljøet i København (fra Anders Leifers bogOgså i dag oplevede jeg noget ... Samtaler med Jørgen Let, 1999).

Referencer

Eksterne henvisninger 
 

Danske film fra 1970

Film instrueret af Jørgen Leth
Eksperimentalfilm fra Danmark
Indias next generation

Indias next generation er en dansk oplysningsfilm fra 2009, der er instrueret af Vibeke Becker Larsen og Julie Louise Jensen.

Handling 
Sushma Dayanand Hiwale er en meget enestående taxachauffør i Mumbai. Hun er nemlig kvinde i et mandsdomineret fag. Langs den lange række af de traditionelle sort-gule taxaer dukker kun mænd frem af bilerne. Er en ny generation af kvinder ved at overtage et mandeerhverv?

Referencer

Eksterne henvisninger 
 

Danske film fra 2009

Oplysningsfilm fra Danmark
Min Barndom i helvede

Min Barndom i helvede er en film instrueret af Mette Korsgaard.

Handling 
Svigt, vold og seksuelle krænkelser var hverdag i Lisbeth Zornig Andersens opvækst. Hun har brudt med sin baggrunds mønster og er i dag formand for Børnerådet. Nu opsøger hun sin fortid og dem, der lod det ske. Men rejsen til bunden af Danmark er sværere end forventet og tvinger hende til konfrontation med selv sine allernærmeste.

Referencer

Eksterne henvisninger 
 

Danske film fra 2012

Portrætfilm fra Danmark
Til svineofring hos Papuaer

Til svineofring hos Papuaer er en film instrueret af Hakon Mielche.

Handling 
Svinefest blandt papuaer i den østlige del af New Guinea.

Referencer

Eksterne henvisninger 
 

Danske film fra 1952

Ekspeditionsfilm fra Danmark
Film fra Galathea 2
Moafia

Moafia er en film instrueret af Kirstine Mose.

Handling 
Sydafrikansk teenage-trans-doku-drama! 17årige Moafia er hovedrollen af dette dokudrama, hvor to ivrige europæere, Kirstine og Anne Louise, stille alle de spørgsmål du ikke vil stilles, hvis du er 17 år og drag i en township uden for Cape Town.

Referencer

Eksterne henvisninger 
 

Danske film fra 2011

Dokumentarfilm fra Danmark
Fremmedarbejder (film)

Fremmedarbejder er en dansk dokumentarfilm fra 1973, der er instrueret af Jørgen Hagen Humle.

Handling 
Filmen søger gennem samtaler og fremprovokerede situationer at gøre rede for og diskutere nogle fremmedarbejderes forhold til forskellige sider af den danske kultur.

Referencer

Eksterne henvisninger 
 

Danske film fra 1973

Dokumentarfilm fra Danmark
Far, far, krigsmand

Far, far, krigsmand er en dansk dokumentarfilm fra 2009, der er instrueret af Mads Ellesøe.

Handling 
Søren er fanget mellem soldaterlivet og familielivet og har lovet, at missionen til Afghanistan bliver den sidste. Men kan han holde sit ord? Filmen er optaget både i Danmark og Afghanistan og følger Sørens kamp, både på slagmarken og på hjemmefronten.

Referencer

Eksterne henvisninger 
 

Danske film fra 2009

Dokumentarfilm fra Danmark
Immarssuaq - det store hav

Immarssuaq - det store hav er en dansk dokumentarfilm fra 1967, der er instrueret af Ib Dam og Thomas Kragh.

Handling 
Søværnets kortlægning af de grønlandske farvande.

Referencer

Eksterne henvisninger 
 

Danske film fra 1967

Dokumentarfilm fra Danmark
Farvernes kildevæld

Farvernes kildevæld er en dansk eksperimentalfilm fra 1990, der er instrueret af Flemming Brantbjerg.

Handling 
Så tæt på kilden er den hoppende, dansende farvestrøm, at ingen figurer eller former kan fastholdes. Rystelsen over skabelsen er så stor, at bevægelsens jubel kun antyder, ikke fastholder, de mulige former og figurer. Bevægelse er en fundamental livsytring, bevægelse for sin egen indre nødvendigheds skyld. Tæt på skabelsen anes i billedstrømmen: Kaos - den dans hvoraf alting er.

Referencer

Eksterne henvisninger 
 

Danske film fra 1990

Eksperimentalfilm fra Danmark
Africa 117!

Africa 117! er en kortfilm, der er instrueret af Prami Larsen.

Handling 
T.S. Høeg performer et digt fra bogen AMAKOMA. Digtet er en kommentar til forholdet mellem Afrika og den vestlige verden: Vi vil ha' tam-tam og nøgne kvindebryster - de vil have køleskabe, hårde hvidevarer..

Referencer

Eksterne henvisninger 
 

Danske film fra 1985

Kortfilm fra Danmark
Bamako Hippodrome

Bamako Hippodrome er en oplysningsfilm fra 2011 instrueret af Rune Bjerre Jensen og Rune Bjørk Mandsbjerg.

Handling 
Tag med Sory på fotosafari i det glemte kontinent. Bamako Hippodrome er en dokumentarfilm om Sory - en ung fotograf i Bamako, Mali. Han er elev på verdens første Stock-fotoskole. Bevæbnet med digitalkamera skyder han på alt og alle i Mali og loader det op via internettet til billedbureauer, med kunder verden over. Dér kan hans fotos blive solgt på lige vilkår med fotos fra resten af verden. Det skaber en unik situation. For nu kan en fattig afrikansk fotograf tjene præcis det samme som en veletableret vestlig fotograf. Vi møder Sory i jagten på det gode skud, der kan indtjene en hel månedsløn eller mere hvis det bliver bragt i vestlige medier. Og det er ikke let at gennemskue hvad der sælger og hvad der ikke gør.

Referencer

Eksterne henvisninger 
 

Danske film fra 2011
Mali
Oplysningsfilm fra Danmark
Manden der ville redde Saddam

Manden der ville redde Saddam er en film instrueret af Esteban Uyarra.

Handling 
Team Productions har, som de eneste i verden, dagligt fulgt retssagen mod den irakiske eksdiktator, både i retssalen og i kulisserne. Esteban Uyarra var i Bagdad fra september 2005, hvor han fulgte retssagen mod Saddam Hussein bag kulisserne og frem til henrettelsen af Saddam. Det er historieskrivning for åben skærm og filmen giver et enestående indblik i dommernes, anklagernes og forsvarernes omfattende arbejde, deres overvejelser og strategier, sejrene og nederlagene undervejs.

Referencer

Eksterne henvisninger 
 

Danske film fra 2008

Dokumentarfilm fra Danmark
When The Music's Over (film)

When The Music's Over er en film instrueret af Peder Pedersen.

Handling 

Teddy og Anders elsker Jim Morrison, den afdøde, myteomspændte forsanger i rockbandet The Doors. De kender ikke hinanden, men Teddy og Anders har begge en drøm om at gå i Jim Morrisons fodspor, og sammen drager de på pilgrimsfærd til Paris, hvor Jim Morrison ligger begravet på Père Lachaise kirkegården.

Referencer

Eksterne henvisninger 
 

Danske film fra 1997

The Doors
Dokumentarfilm fra Danmark
Te-tid på kanten af Sahara

Te-tid på kanten af Sahara er en film instrueret af Signe Fischer Smidt, Ida Krogh Mikkelsen.

Handling 
Teen spiller en hel central rolle for tuaregerne, som lever på kanten af Sahara. Der er faste ceremonier omkring brygning og drikning af te. Det koster en bøde at bryde reglerne. Filmen tager os med ud i det tørre og varme landskab, og lader tre landsbybeboere fortælle om teen.

Referencer

Eksterne henvisninger 
 

Danske film fra 2008

Oplysningsfilm fra Danmark
Single Mothers Association

Single Mothers Association er en oplysningsfilm fra 2005 instrueret af Nilas Nordberg Heinskou og Andreas Koefoed.

Handling 
Teenage-mødre er et stort problem i Afrika. I Kampala, Uganda, tager en gruppe kvinder sig af problemet på eget initiativ. Hvordan kan de hjælpe de unge mødre? Filmen følger to piger. Vi møder dem på kontoret hos Single Mothers Association, og de beretter om deres skæbne.

Referencer

Eksterne henvisninger 
 

Danske film fra 2005

Oplysningsfilm fra Danmark
Du må leve

Du må leve er en film instrueret af Aase Steensen, Kaj M. Mortensen.

Handling 
Teksten er fra Vilhelm Grønbæks essay ATOMBOMBEN, udgivet 1949, og billedsiden som ledsager denne tekst er affotograferinger af de billeder, vi har set og modtaget i vores skoleundervisning. Et associationsgrundlag for vores kultur - for vores indre billeder. Der er billeder og lyd fra TV - det handler om magthavernes spillen med menneskeliv.

Referencer

Eksterne henvisninger 
 

Danske film fra 1985

Eksperimentalfilm fra Danmark
Telegrafvæsnet, Bogtrykkeri, Landsraadsmøde, Retsmøde, Forsamlingshus, Badeanstalt

Telegrafvæsnet, Bogtrykkeri, Landsraadsmøde, Retsmøde, Forsamlingshus, Badeanstalt er en dokumentarfilm instrueret af Jette Bang.

Handling 
Telegrafstation i Grønland: En telegraf afsender meddelelse. Telefonforbindelse. Kortbølgesender og radiofoni. Bogtrykkeri: Håndsætteri, trykpresse, ark hæftes. Landsrådsmøde i Godhavn. Rådsmedlemmerne er iført fuldt ceremoniel. Landsfogeden giver medalje til sin tolk. Retsmøde ved udsted: to danske repræsentanter, to grønlændere samt tiltalte er til stede. Julianehåbs forsamlingshus. Forskellige talere ses samt tilskuere. Badeanstalt i Julianehåb opført i sten. Tre børn kommer ud fra badehuset.

Referencer

Eksterne henvisninger 
 

Danske film fra 1939
Film om Grønland
Dokumentarfilm fra Danmark
Sol over Siam

Sol over Siam er en film instrueret af Bendt Rom, Bodil Rom.

Handling 
Thailand

Referencer

Eksterne henvisninger 
 

Danske film fra 1955
Dokumentarfilm fra Danmark
Hjemkomst

Hjemkomst er en dansk kortfilm fra 2004, der er instrueret af Tom Vilhelm Jensen.

Handling 
Thomas er hjemvendt fra Bosnien. Filmen strøer salt i et åbent sår i den kollektive bevidsthed ved at afspejle hans sinds(s)tilstand; for der findes noget, der er langt værre end at dø, og det er ikke at turde leve. Der rejses ikke spørgsmål om ansvar. Formen er abstrakt, fordi indholdet forlanger det.

Medvirkende 
 Kim Sønderholm - Thomas
 Nikolaj PapaDuke - Serber
 Ninna Thymark - Psykolog

Stemmer 
 Dorte Rømer - Thomas' mor
 Ditte Seibert - Kæreste
 Christian Juul - Soldat
 Thomas Jæger - Thomas' far

Referencer

Eksterne henvisninger 
 

Danske film fra 2004

Kortfilm fra Danmark
Thule II

Thule II er en dokumentarfilm fra 1939 instrueret af Jette Bang.

Handling 
Thuledistriktet. Fangst med slæde og hunde. Kvindesysler: læder, kamikker. Fangst fra snehytte. Hvalrosfangst og flænsning. Havareret slæde. Bjørnejagt. Hunde trænes i bjørnejagt.

Referencer

Eksterne henvisninger 
 

Danske film fra 1939

Film om Grønland
Dokumentarfilm fra Danmark
Levende musik for de døde

Levende musik for de døde er en film instrueret af Nicky Schmidt, Torsten Jepsen.

Handling 
Thuys bedstefar er blevet kørt over. Han var en gammel og agtet borger i lokalsamfundet. Han var veteran fra krigens tid. Derfor skal han have en standsmæssig begravelse. Hvad vil det sige? Filmen inviterer os med til begravelsen, så vi kan følge ceremonien ved selvsyn. Spillemanden har en betydningsfuld rolle. Den vietnamesiske tradition sørger for en god sidste rejse og for en stadig kontakt mellem de levende og døde.

Referencer

Eksterne henvisninger 
 

Danske film fra 2004

Oplysningsfilm fra Danmark
Thy som tilstand

Thy som tilstand er en film instrueret af Emil Næsby Hansen.

Handling 
Thy som tilstand er en dokumentarfilm om det særprægede Thy. Filmen er en hyldest til de originale og selvkørende thyboere. Egnen Thy portrætteres igennem en filmisk mosaik af en række personligheder: Museumsforvalterparret John og Harald, jagtbutikejeren Krudt-Peter, rideskolelæreren Viggo og kvæghyrden Inger, der tager os med rundt i Hjardemål Klit og igennem den rå natur fra fyrreskov til Vesterhav. Det er Thy som tilstand.

Referencer

Eksterne henvisninger 
 

Danske film fra 2012

Dokumentarfilm fra Danmark
Min svigerfar - Peter Zobel

Min svigerfar - Peter Zobel er en film instrueret af Alexander Kølpin.

Handling 
Tidligere balletdanser Alexander Kølpin i samtale med sin svigerfar, pensioneret direktør for forsikringsselskabet Codan. De har begge trukket sig tilbage fra en bemærkelsesværdig karriere, hvor de har været frontfiguren. Hvad drømmer man om nu? Hvordan er det at trække sig tilbage fra et arbejde, der har fyldt alt?

Referencer

Eksterne henvisninger 
 

Danske film fra 2008

Portrætfilm fra Danmark